钦定古今图书集成/明伦汇编/闺媛典/第067卷 > 刘玉妻龚氏
## 钦定古今图书集成/明伦汇编/闺媛典/第067卷 > 刘玉妻龚氏

按《明外史列女传》：“龚氏，江阴人。年十七，嫁刘玉。家贫
甚，力作养其姑。姑亡，相夫营葬。夫又亡，无以为敛。里
有羡妇色者，假义欲助以棺。龚觉其意，辞之。既又强
之，龚恐受其棺，则无以自脱，乃以所生六岁男、三岁
女寄食母家。是夜，积麦槁屋中，举火自焚，抱夫尸而
死。”